wickkiey/tamil-wikipedia-chunked huggingface dataset:
# காளாஞ்சகப்படை

## மண்டலிய (ஸிஸ்டமிக்) சிகிச்சை

மேற்பூச்சு (டாப்பிகல்) சிகிச்சை மற்றும் ஒளிசிகிச்சைக்கு எதிர்ப்பு தெரிவிக்கும் காளாஞ்சகப்படை ஆகியவை மாத்திரை அல்லது மருந்தூசி மூலமாக உடம்புக்குள் அனுப்பப்படும் மருத்துவங்களால் சிகிச்சையளிக்கப்படுகிறது. இது மண்டலிய சிகிச்சை என்றழைக்கப்படுகிறது மருத்துவத்தின் நச்சுத்தன்மையினால் மண்டலிய சிகிச்சையை எடுத்துக்கொள்ளும் நோயாளிகள் முறையாகத் தொடர்ந்து இரத்தம் மற்றும் கல்லீரல் செயல்பாட்டு சோதனைகளை எடுத்துக்கொள்ள வேண்டியிருக்கும். இது போன்ற பெரும்பாலான சிகிச்சைகளில் கருவுறுதல் தவிர்க்கப்பட வேண்டும். பெரும்பாலானோர் மண்டலிய சிகிச்சையை கைவிட்டதும் காளாஞ்சகப்படை திரும்ப வரும் அனுபவம் பெற்றுள்ளனர்.  
மெதொடிரெக்ஸேட், சைக்ளோஸ்போரின் மற்றும் ரெடினாய்டுகள் ஆகியவை வழக்கமாக அளிக்கப்பட்டுவரும் முக்கியமான மண்டலிய சிகிச்சைகளாகும். மெதொடிரெக்ஸே மற்றும் சைக்ளோஸ்போரின் தடுப்பாற்றலடக்கும் மருந்துகளாகும். ரெட்டினாய்டுகள் விட்டமின் Aவின் செயற்கை வடிவாகும்.  
காளாஞ்சகப்படைக்கான குறிப்பிட்ட அங்கிகரிக்கப்படாத மற்ற கூடுதல் மருந்துகள் பயனுள்ளதாக இருக்கின்றன. இவற்றுள் வளர்சிதை மாற்ற எதிர்ப்பியான டையோகுவானின், செல்நச்சிய ஊக்கியான ஹைட்ராக்ஸியூரியா, சல்ஃபசாலசைன், தடுப்பாற்றடக்கிகள் மைக்கோஃபெனோலேட் மஃபிடால், அசதியாபிரின் மற்றும் வாய்வழி டாக்ரோலிமஸ் ஆகியவை அடங்கும். மற்ற சிகிச்சைகள் பயன் தராத போது காளாஞ்சகப்படைக்கு சிகிச்சையளிக்க இவையனைத்தும் பயனுள்ள வகையில் பயன்படுத்தப்பட்டுள்ளன. மற்ற பல நாடுகளில் அங்கிகரிக்கப்படவில்லை என்றாலும் கடுமையான காளாஞ்சகப்படைக்கு சிகிச்சையளிக்க ஜெர்மனியில் 20 வருடங்களுக்கு மேலாக ஃபூமரிக் அமில எஸ்டர்கள் பயன்படுத்தப்பட்டு வருகிறன.  
பையாலஜிக்ஸ் என்பவை காளாஞ்சகப்படையில் ஈடுபடுகிற தடுப்பாற்று முறையை தடை செய்யும் உற்பத்தி செய்யப்பட்ட புரதங்களாகும். மெதொடிரெக்ஸேட் போன்ற பொதுப்படையான தடுப்பாற்றலடக்கு சிகிச்சைமுறைகளைப் போலல்லாமல் பையாலஜிக்ஸ் காளாஞ்சகப்படையை உண்டாக்குகின்ற தடுப்பாற்று இயக்கத்தின் குறிப்பிட்ட அம்சங்களை குறிவைக்கின்றன. இந்த மருந்துகள் (இண்டர்லூகின் எதிர்மருந்துகள்) ஒப்பிட்டுப் பார்க்கும்போது புதியவைகள் தான். தடுப்பாற்று இயக்கத்தின் மேல் அவைகளுடைய நெடுங்கால தாக்கம் இன்னும் அறியப்படவில்லை. ஆனால் காளாஞ்சகப்படை மற்றும் தடிப்புத் தோலழற்சி கீல்வாதத்துக்கு சிகிச்சையளிப்பதில் திறனுள்ளவைகளாக நிரூபிக்கப்பட்டுள்ளன. இவற்றுள் அமவீவ், என்ப்ரல், ஹ்யுமிரா, ரெமிகேட் மற்றும் ராப்டிவா ஆகியவை அடங்கும். ராப்டிவா அதை உண்டாக்கியவரால் 2009 ஆம் ஆண்டு ஏப்ரல் மாதத்தில் US சந்தையிலிருந்து திரும்ப எடுத்துக்கொள்ளப்பட்டது. பையாலஜிக்ஸ் பொதுவாக சுய-மருந்தூசியாக அல்லது மருத்துவருடைய அலுவலகத்தில் கொடுக்கப்படுகிறது. அவை மிகவும் விலையுயர்ந்தவைகளாக உள்ளது மற்றும் கடுமையான காளாஞ்சகப்படையுள்ள வெகு சிலருக்கே பொருந்தக்கூடியதாக உள்ளது. உஸ்டெகினுமாப் (IL-12 மற்றும் IL-23 தடுப்பி) காளாஞ்சகப்படை சிகிச்சைமுறையில் நம்பகமான முடிவுகளைக் காண்பிக்கிறது.  
பிரித்தானிய அசோசியேஷன் ஆஃப் டெர்மடாலஜிஸ்ட்ஸ் (BAD), இங்கிலாந்தில் 2005 ஆம் ஆண்டில் காளாஞ்சகப்படையில் உயிரியல் சார்ந்த சிகிச்சைமுறைகளின் பயன்பாட்டிற்கான வழிமுறைகளை வெளியிட்டனர்.
.BAD உயிரியல் சார்ந்த பதிவேடு (BADBIR) என்றழைக்கப்படும் ஒரு UK தேசிய பதிவேடு, பக்க விளைவுகள் மற்றும் பலன்களைக் குறித்து முக்கியமான தகவலை சேகரிக்க நிறுவப்பட்டுள்ளது. இது உயிரியல் சார்ந்த ஊக்கிகளாகப் பயன்படுத்தப்படுகிறது மற்றும் இது போன்ற மருந்துகளை எப்படி சிறப்பாக பயன்படுத்துவதென்றும் மருத்துவர்களுக்கு தெரிவிக்கப் பயன்படுத்தப்படுகிறது.
# காளாஞ்சகப்படை

## மாற்று சிகிச்சைமுறை

ஒரு குறிப்பிட்ட சூழலில் வாழ்வதன் மூலமாக சில நோய்கள் வெற்றிகரமாக சிகிச்சையளிக்கப்படலாமென்ற கருத்தினால் சூழல்சிகிச்சைமுறை பயன்படுத்துகிறது. இந்த கருத்தின் அடிப்படையில் பல்வேறு தடிப்புத் தோலழற்சி சிகிச்சைமையங்கள் உலகம் முழுவதும் இருக்கின்றன. சாக் கடல் (டெட் ஸீ), இது போன்ற சிகிச்சைக்கு மிகவும் பேர்போன ஒரு இடமாக உள்ளது.  
மற்றொரு சிகிச்சை மீன்சிகிச்சைமுறையாகும் (இக்தையோதெரபி) ஆகும். இது துருக்கி, குரோயேஷியா (ஆல்டர்மெடிகா) மற்றும் அயர்லாந்தில் சில சிகிச்சை வாழிடங்களில் உபயோகிக்கப்படுகிறது. இந்த சிகிச்சைமுறையில் டாக்டர் மீன்கள் (டாக்டர் ஃபிஷ்), காளாஞ்சகப்படையுள்ளவர்களின் தடிப்புத் தோலை உண்ணும்படி ஊக்குவிக்கப்படுகின்றன. வெளிப்புற நீர்சேர்மங்களில் வாழும் இந்த மீன்கள், தோலின் பாதிக்கப்பட்ட பகுதிகளை மட்டுமே உண்கின்றன. மருந்து நீரூற்றின் வெளிப்புற அமைவிடம், சாதகமானப் பயன்களைத் தரலாம். இந்த சிகிச்சை, அறிகுறிகளிலிருந்து தற்காலிக நிவாரணத்தை அளிக்கலாம். ஒரு சில மாதங்களுக்கு ஒருமுறை சிகிச்சை வாழிடங்களுக்கு போய்வருதல் அவசியமாக உள்ளது. இந்த வெப்பநீரூற்றில் செய்யப்படும் சிகிச்சை, இரண்டு சிறிய மருத்துவ சோதனைகளில் பரிசோதிக்கப்பட்டன. அதில் சாதகமான முடிவுகள் கண்டெடுக்கப்பட்டன.  
ஆரிகான் கிரேப் (மஹோனியா அக்விஃபோலியம்), படைநோய் மற்றும் காளாஞ்சகப்படைக்கு சிகிச்சையளிப்பதில் பயனுள்ளதாக உள்ளது என்று கூறப்படுகிறது.
# காளாஞ்சகப்படை

## வரலாறு சார்ந்த சிகிச்சைமுறை

காளாஞ்சகப்படையின் வரலாறு முழுவதும் நச்சுத் தன்மையுள்ள சிகிச்சைமுறைகளால் நிறைந்திருக்கிறது. அவைகளின் செயல்திறனும் சந்தேகத்துக்குரியதாகவே இருந்திருக்கிறது. இந்த சிகிச்சைகள் குறிப்பிட்ட காலகட்டங்களில் மிகவும் பிரபலமாக இருந்தன அல்லது குறிப்பிட்ட இடங்களில் பரவலாக பயன்படுத்தப்பட்டு வந்தன. உதாரணத்திற்கு பண்டைய எகிப்து நாட்டில், பூனையின் மலத்தை தோலின் சிவந்த நைவுப் புண்களில் தடவுதல், மிகவும் பழமை வாய்ந்த மேற்பூச்சு சிகிச்சைகளில் ஒன்றாக இருந்தது. வெங்காயங்கள், கடல் உப்பு மற்றும் சிறுநீர், வாத்து எண்ணெய் மற்றும் விந்துநீர், காட்டத்தி பாலில் குளவிப்பிழுக்கைகள் மற்றும் விரியன் பாம்புகளிலிருந்து செய்யப்பட்ட சூப் (ரசம்) ஆகிய அனைத்தும் பண்டைய சிகிச்சைகளாக அறிவிக்கப்பட்டுள்ளன.  
மிகவும் சமீபத்தில் 18வது மற்றும் 19வது நூற்றாண்டுகளில் தோலியல் நிபுணர்கள் தடிப்புத் தோலழற்சியின் சிகிச்சைக்காக நச்சுத்தன்மை மற்றும் புற்றுண்டாக்கக்கூடிய ஒரு ஆர்சனிக் சேர்மத்தைக் கொண்ட ஃபௌலர்ஸின் கலவையைப் பயன்படுத்தினார்கள். 20ம் நூற்றாண்டின் இடையில், (அதிமென்மையான எக்ஸ்-கதிர்கள் அல்லது பக்கி கதிர்கள் என்றும் அழைக்கப்படுகின்ற) கிரென்ஸ் கதிர்கள் தடிப்புத் தோலழற்சிக்கு மிகவும் பிரபலமான சிகிச்சையாக இருந்தது. இந்த வகை சிகிச்சை முறை புறஊதா சிகிச்சைமுறையால் பின்னுக்குத் தள்ளப்பட்டது.  
40 வருடங்களுக்கு முன்பாக அண்டிசிலினிக் அமிலம் ஆய்வு செய்யப்பட்டு காளாஞ்சகப்படைக்காக பயன்படுத்தப்பட்டது.(தோராயம. 1950~).  
இந்த அனைத்து சிகிச்சைகளும் பயனிழந்து போய்விட்டன.  
விக்டோரியன் மற்றும் எட்வர்டியன் காலங்களில் காளாஞ்சகப்படை சிகிச்சைக்கு கந்தகம் மிகவும் உயர்வாக எண்ணப்பட்டது. அது தற்போது ஸ்டீராய்டுகள் மற்றும் நிலக்கரித் தாருக்கு பாதுகாப்பான மாற்று முறையாக நம்பகத்தன்மையை திரும்பவும் பெற்றுள்ளன.
# காளாஞ்சகப்படை

## நோய் முன்கணிப்பு

காளாஞ்சகப்படை வாழ்க்கை முழுவதும் இருக்கும் ஒரு நோய் நிலையாகும். தற்போதைக்கு இதற்கு எந்த மருந்தும் இல்லை. ஆனால் அறிகுறிகளைக் கட்டுப்படுத்த பல்வேறு சிகிச்சைகள் இருக்கின்றன. தோல் புற்று, நிணநீர்த் திசுக்கட்டி மற்றும் கல்லீரல் நோய் உட்பட குறிப்பிடத்தக்க அளவுக்கு உடல்நலக்குறைவை உண்டாக்கக் கூடிய அதிகரித்த ஆபத்தைக் கொண்டுள்ள கடுமையான காளாஞ்சகப்படைக்கு சிகிச்சையளிக்க மிகவும் திறனுள்ள ஊக்கிகள் பல பயன்படுத்தப்படுகிறது. எனினும் காளாஞ்சகப்படை உள்ளவர்களில் பெரும்பாலானோர் முழங்கைகள் மற்றும் முட்டிகளில் சிறிய ஓரிட தோல்திட்டுகளையே கொண்டுள்ளனர். இது மேற்பூச்சு மருந்து மருத்துவம் மூலம் சிகிச்சையளிக்கப்படலாம். காளாஞ்சகப்படை காலப்போக்கில் மோசமடையலாம். ஆனால் யார் மிகவும் பரவலான காளாஞ்சகப்படையைத் தோற்றுவிப்பர்கள் யாருக்கு நோய் மறைந்துவிடக்கூடிய சாத்தியமுள்ளதென்று ஊகிக்க முடியாது. ஒவ்வொரு தனிநபர்களும் தங்களுடைய வாழ்க்கை முழுவதும் அடிக்கடி திடீர் வெளிப்பாடு மற்றும் நோய் மீண்டு வருவதை அனுபவிப்பார்கள். அடையாளங்கள் மற்றும் அறிகுறிகளை கட்டுப்படுத்த பொதுவாக வாழ்நாள் முழுவதும் சிகிச்சைமுறைகள் தேவைப்படுகின்றன.  
ஒரு ஆய்வின்படி காளாஞ்சகப்படை ஆண்களிலும் பெண்களிலும் கருங்கட்டியல்லாத தோல் புற்று வருவதற்கான ஆபத்தை இரண்டறை மடங்கு அதிகரிப்பதாக கூறுகிறது. ஆனால் புற்றுநோயின் எந்த குறிப்பிட்ட திசுவியல் துணைவகையும் மேலோங்கி நிற்கவில்லை. இந்த அதிகரித்த ஆபத்து காளாஞ்சகப்படை நோயெதிர்ப்பு மருந்துகளுடன் தொடர்புப்படுத்தப்படலாம்.
# காளாஞ்சகப்படை

## "த ஹார்ட்பிரேக் ஆஃப் சொரியாஸிஸ்"

“த ஹார்ட்பிரேக் ஆஃப் சொரியாஸிஸ்” என்ற சொற்றொடர் அடிக்கடி அர்த்தத்துடனும் கிண்டலாகவும், இந்த நோயின் உணர்வுப்பூர்வ தாக்கத்தை விவரிக்கப் பயன்படுத்தப்படுகிறது. இது நாட்பட்ட அசௌகரியமான ஒரு கோளாறின் விளைவுகளையும் தன்னுடைய தோற்றத்தைக் குறித்து தன்னிலை உணர்ந்தவராகவும் (கவலையுற்றவராக) காணப்படும் விளைவுகளையும் உட்படுத்தலாம். இந்த சொல் மேல்பூச்சு மற்றும் மற்ற சிகிச்சைகளுக்கான பல்வேறு விளம்பரங்களில் காணப்பட முடியும். மற்றொரு வகையில் இது விளம்பரதாரர்கள் ஒரு நோயின் அம்சங்களை மிகைப்படுத்திக் (போலியாக கூட) கூறும் மனப்பான்மையை கேலி செய்ய பயன்படுத்தப்படுகிறது. இன்றைக்கு பல உற்பத்திப் பொருட்கள் தங்களுடைய விளம்பரங்களில் இந்த சொற்றொடரை பயன்படுத்துகின்றனர். ஆனால் இது முதல் முறையாக ஒரு நிலக்கரித்தார்-அடிப்படையில் உருவாக்கப்பட்ட களிம்பான டெக்ரின்னின் விளம்பர பிரச்சாரத்துக்காக 1960களில் முதன் முதல் தோன்றியது.
# வாட்ச்மென்

***வாட்ச்மென்*** , எழுத்தாளர் ஆலன் மூர், ஓவியர் டேவ் கிப்பன்ஸ் மற்றும் வண்ணம் கொடுப்பவரான ஜான் ஹிக்கின்ஸ் ஆகியோரால் உருவாக்கப்பட்ட பன்னிரண்டு பதிப்புகளாக வெளிவந்த வரம்புக்குட்பட்ட தொடர் காமிக் புத்தகமாகும். இந்த தொடர் 1986 மற்றும் 1987 காலகட்டங்களில் DC காமிக்ஸால் வெளியிடப்பட்டது, மேலும் இவை பின்னர் தொகுக்கப்பட்ட கிராபிக் நாவலாக மறுஅச்சிடப்பட்டது. DC இல் வெளியிடுவதற்காக சார்ல்டன் காமிக்ஸிலிருந்து இந்நிறுவனத்துக்குப் பெறப்பட்ட சூப்பர்ஹீரோ பாத்திரங்கள் கொண்ட கதைக்கருவை மூர் சமர்ப்பித்தார், அதிலிருந்து *வாட்ச்மென்* தொடங்கியது. எனினும் மூரின் கதைக்கருவில் இருந்த பெரும்பாலான பாத்திரங்கள் பிற்காலக் கதைகளில் பயன்படுத்தப்படாமல் விடப்பட்டது, அதற்கு மாற்றாக மேலாண் பதிப்பாசிரியர் டிக் ஜியார்டனோ அசலான புதிய பாத்திரங்களை உருவாக்கும்படி எழுத்தாளரிடம் கோரினார்.  
தற்காலத்திய ஆழ்ந்த மனக்கலக்கங்களை வெளிப்படுத்துவதற்கும் சூப்பர் ஹீரோ கருத்துப்படிவத்தை விமர்சிக்கவும் இந்தக் கதையை மூர் பயன்படுத்திக் கொண்டார். சூப்பர் ஹீரோக்கள் 1940 கள் மற்றும் 1960 களில் வியட்னாம் போரில் அமெரிக்கா வெற்றி பெறுவதற்கு உதவுவதை வெளிப்படுத்தும் வகையில் அமைந்திருந்த கதைகளுக்கு மாற்று வரலாறு உடையதாக *வாட்ச்மென்* இருந்தது. சோவியத் ஒன்றியத்துடன் அணுக்கரு போர் நிகழ்த்தும் தருணத்தில் நாடு (அமெரிக்கா) இருந்தது, சார்பிலா உடையணிந்த கண்காணிப்பாளர்கள் நாடுகடத்தப்பட்டனர், மேலும் பெரும்பாலான சிறப்பு உடையணிந்த சூப்பர் ஹீரோக்கள் ஓய்வு பெற்றனர் அல்லது அரசாங்கத்திற்காக பணி புரிந்தனர். ஒரு கொலைக்கு விசாரணை செய்து வந்த அரசு ஆதரவு பெற்ற சூப்பர் ஹீரோ ஓய்வு பெறுவதிலிருந்து தடுத்து நிறுத்துதல் மற்றும் மில்லியனுக்கும் மேற்பட்ட மக்கள் அணுக்கருப் போரில் கொல்லப்படுவதற்கான சதித்திட்டத்தைத் தடுப்பதற்காக எதிர்த்துச் செயல்படல் மாதிரியான படைப்பின் முதன்மை மாந்தர்களின் தனிப்பட்ட முன்னேற்றம் மற்றும் போராட்டங்களை முன்னிலைப்படுத்தி கதை அமைக்கப்பட்டிருந்தது.  
*வாட்ச்மெனில்* அதன் ஆக்கத்திறனுடைய கட்டமைப்பிலேயே கவனம் செலுத்தப்பட்டிருந்தது. கிப்பன்ஸ் தொடர் முழுவதும் ஒன்பது பேனல் கிரிட் திட்டப்படத்தைப் பயன்படுத்தினார், மேலும் இரத்தக்கறை படிந்த நகைமுகம் போன்ற தொடர்ச்சியான குறியீடுகளையும் சேர்த்திருந்தார். தொடரின் இறுதி வெளியீடு தவிர்த்து மற்ற அனைத்திலும் அவற்றின் பின்னனிக்கதை அடங்கிய புனைவு ஆவணங்களின் பிற்சேர்க்கை வெளியிடப்பட்டிருந்தது, மேலும் அவை மற்றொரு கதையுடன் இணைத்து விளக்கிக் கூறப்பட்டிருந்தது, அவற்றில் *டேல்ஸ் ஆப் த பிளாக் ஃபிரெயிட்டர்* என்ற தலைப்பிடப்பட்ட புனைவு படியெடுத்த காமிக்கும் ஒன்று. கிராபிக் நாவலில் வெளி, நேரம் மற்றும் தளம் முழுதும் தவிர்த்து உருவாக்கப்பட்டிருந்தது, உண்மையான நேரிலா விளக்கக் கூற்று என அவை அதனை வகைப்படுத்திக் கொண்டன. காமிக்ஸ் மற்றும் முன்னணி செய்தி ஊடகம் இரண்டிலும் *வாட்ச்மென்* விமர்சன ரீதியாக பாராட்டுகளைப் பெற்றது, மேலும் இவை விமர்சகர்களால் பாதி உரைநடை உடைய கிராபிக் நாவல் ஊடகமாக பொருட்படுத்தப்பட்டது. இந்த தொடரைத் தழுவி திரைப்படமாக எடுப்பதற்குச் செய்யப்பட்ட பல முயற்சிகளுக்குப் பிறகு, 2009 மார்ச் மாதத்தில் இயக்குநர் ஜேக் ஸ்னைடரின் ***வாட்ச்மென்*** வெளியானது.
# வாட்ச்மென்

## பின்னணியும் உருவாக்கமும்

மூர் DC இன் வரம்புக்குட்பட்ட தொடரான *கேம்லாட் 3000* க்கு ஏற்பட்டது போன்று இந்த தொடரை வெளியிடுவதில் தாமதம் ஏற்படாமல் இருக்க மிகவும் முன்னதாகவே எழுத ஆரம்பித்து விட்டார். முதல் வெளியீட்டுக்கான கையெழுத்துப்படி எழுதும் போது மூர் உணர்ந்தவற்றை பின்வருமாறு குறிப்பிட்டார், "என்னிடம் ஆறு வெளியீடுகளுக்குப் போதுமான தளம் மட்டுமே இருந்தது. நாங்கள் 12 வெளியீட்டுக்கு ஒப்பந்தம் போட்டிருந்தோம்!" மூல வெளியீடுகளில் வந்த பாத்திரங்களுடன் ஒட்டுமொத்த தொடரின் தளத்தில் தொடர்பு படுத்தி கதை உருவாக்குவதே மற்ற வெளியீட்டிற்கான அவரது தீர்வாக இருந்தது. மூர் மிகவும் விரிவான கையெழுத்துப்படியை கிப்பன்ஸ் பணிபுரிவதற்காக எழுதினார். "*வாட்ச்மெனின்* முதல் வெளியீட்டில் மூரின் கையெழுத்துப்படி, தனிப்பட்ட பேனல் விவரங்களுக்கு இடையில் இடைவெளி இல்லாமல் உண்மையில் பக்கங்களுக்கு இடையிலும் இடைவெளி இல்லாமல், ஒற்றை இடைவெளி உடைய எழுத்துக்களை உடைய 101 பக்கங்களைக் கொண்டிருந்தது, என நினைக்கிறேன்" என கிப்பன்ஸ் நினைவு கூர்ந்தார். கையெழுத்துப் பிரதியைப் பெற்ற பிறகு கிப்பன்ஸ் ஒவ்வொரு பக்கத்திற்கும் இலக்கமிட வேண்டியிருந்தது, "ஒரு வேளை நான் அதனைத் தரையில் தவறவிட்டால், அதனை மீண்டும் சரியான வரிசையில் சீரமைக்க எனக்கு இரண்டு நாட்கள் ஆகும்" என அவர் குறிப்பிட்டார், மேலும் ஒற்றை வெளியீட்டு எழுத்துக்கள் மற்றும் குறுகிய விவரங்களுக்கு தனிப்படுத்திக் காட்டும் பேனாவைப் பயன்படுத்த வேண்டியிருந்தது; "தாளில் அந்தப் பேனாவை வைப்பதற்கே சிறிது நேரம் எடுத்து ஒழுங்குபடுத்த வேண்டியிருந்தது" என்று அவர் குறிப்பிட்டார். காட்சி வடிவ *வாட்ச்மெனை* உருவாக்குவதில் கிப்பன்ஸ் மிகவும் சுதந்திரமான நடவடிக்கையைப் பெற்றிருந்தார், மேலும் மூர் அனுமதித்த ஆனால் பின்னர் அவரால் கவனிக்கப்படாத பின்னணி தகவல்களை அடிக்கடி இடையில் சேர்த்தார். இருவரும் காலக்கெடுவை வெல்வதற்காக, மூர் 50 மைல்களை ஓட்டுவதற்காக ஒரு கார் ஓட்டுநரை வாடகைக்கு அமர்த்தி கையெழுத்துப்படியை கிப்பன்ஸிடம் ஒப்படைப்பார். பின்னர் வந்த வெளியீடுகளில் கிப்பன்ஸின் நேரத்தை மிச்சப்படுத்துவதற்காக அவரது மனைவியும் மகனும் பக்கங்களில் பேனல் கிரிட்டுகள் வரைந்து வைப்பார்கள்.  
திட்டம் முடிவடையும் கட்டத்தை நெருங்கிய போது, இந்த கதை *த அவுட்டர் லிமிட்ஸ்* தொலைக்காட்சித்தொடரின் ஒரு எபிசோடான "த ஆர்கிடெக்ட்ஸ் ஆப் ஃபியரின்" சிலகாட்சிகளுடன் ஒத்திருந்து சலிப்பூட்டுவதை மூர் உணர்ந்தார். இந்த தொடரில் உண்மை நிலையைக் கூறியிருந்த போதும் *வாட்ச்மெனின்* சிறப்பு உடையணிந்த கிரைம்ஃபைட்டர்கள் பொதுவாக "சூப்பர்ஹீரோக்கள்" என அழைக்கப்பட்டனர், அதில் தெளிவான ஆற்றல்மிக்க மனிதனாக டாக்டர் மேன்ஹாட்டனின் பாத்திரம் மட்டுமே படைக்கப்பட்டிருந்தது. டாக்டர் மேன்ஹாட்டனின் இருப்பு அமெரிக்கா சோவியத் யூனியன் ஆகிய இரண்டு நாடுகளுக்கும் இடையே பதட்டம் அதிகரிக்கும் போது அந்த நாட்டின் மேல் உத்திப்பூர்வமாக ஆதாயம் ஏற்பட ஏதுவாக்கியது. இறுதியாக, சூப்பர் ஹீரோக்கள் காவலர்கள் மற்றும் பொது மக்களிடையே தங்கள் பிரபலத்தை இழந்தனர், இது 1977 இல் அவர்கள் நாடுகடத்தப்படுவதற்கு சட்டமியற்ற வழிவகுத்தது. பெரும்பாலான ஹீரோக்கள் ஓய்வு பெற்ற நேரத்தில், டாக்டர் மேன்ஹாட்டன் மற்றும் நகைச்சுவையாளர் ஆகியோர் அரசாங்கத்தால் ஏற்றுக்கொள்ளப்பட்ட முகவர்கள் போல செயல்பட்டனர், மேலும் ரோர்ஸ்காச் தொடர்ந்து சட்டத்திற்குப் புறம்பாகச் செயல்பட்டார்.
# வாட்ச்மென்

## கதாப்பாத்திரங்கள்
ஜியோஃப் குளோக் "டிகண்ஸ்ட்ரக்சன்" என்ற வார்த்தையை விலக்கி *வாட்ச்மெனை* ஒரு "மாற்றமைந்த சூப்பர் ஹீரோ விளக்கக் கூற்று" எனக் கூறினார். மேலும் அவர் *வாட்ச்மென்* மற்றும் பிராங்க் மில்லரின் *த டார்க் நைட் ரிட்டர்ன்ஸ்* போன்றவை "புதிய வகை காமிக் புத்தகத்தின்...முதல் நிகழ்வுகள்...மற்றும் முன்னேற்றத்தின் முதல் படி, சூப்பர் ஹீரோவை கற்பனை வடிவத்திலிருந்து இலக்கிய வடிவிற்கு மாற்றும் முயற்சி" எனக் கருதினார். மேலும் அவர் அது பற்றி குறிப்பிடுகையில் "ஆலன் மூரின் உண்மை நிலை ... காமிக் புத்தக வரலாற்றில் ஒரு *கெனோசிஸ்* ஆக பங்காற்றுகிறது ... [அது] மேம்பட்டதாகவும் அல்லாமல் அவரது பாத்திரங்களுக்கு அதிகாரம் அளிக்கப்படாமலும் இருக்கிறது ... அல்லது, மன நிறைவின்மை அலையை சூப்பர் ஹீரோ வரலாற்றில் இது திரும்ப அனுப்புகிறது ... யதார்த்த உலகில் அவரது முகமூடி அணிந்த கிரைம் ஃபைட்டர்கள் இடம் பெற்றதன் மூலம் சூப்பர் ஹீரோ மரபின் அடிப்படை விசயத்தில் ஒன்று மதிப்புக்குறைத்தல் [செய்யப்பட்டிருக்கிறது]&nbsp;..." என்றார். தலையாயதும் மிக முக்கியமானதுமாக, "மூரின் [பெரும்பாலும் பாலியல் ரீதியிலான] நோக்கங்களின் வெளிப்பாடுகள், உடையணிந்த கிரைம்ஃபைட்டிங் செய்யும் முந்தைய சூப்பர் ஹீரோ கதைகளுக்கு இடைஞ்சல் ஏற்படுத்துவதாக உள்ளது, அது ஒவ்வொரு சூப்பர் ஹீரோவையும் மூரின் பழங்காலத்தை விட்டு வெளியேறும் *கெனோசிஸ்* முறைப்படி படிப்பவரை மறுமதிப்பீடு செய்து, ஆராய்வதற்கு வற்புறுத்துகிறது." யார் ஆற்றலை வைத்திருக்கிறார் மற்றும் பணிகளுக்குள் தொடர்ந்து மேற்கோள் கொடுத்தல் ஆகியவற்றைக் கட்டுப்படுத்துதல் போன்ற பிரச்சினையை மையப்படுத்தி வந்த ஜூவெனலின் மேற்கோளுடன் தலைப்பை குளோக் தொடர்பு படுத்தினார். பக்கத்திற்கு வெளியேயும் சிந்திக்கத் தூண்டுதல், மேலும் "ஆலன் மூரின் *கெனோசிஸ்* போல, [வெயித்] அழிக்கப்பட வேண்டும், 'அவன் உயிர் வாழ்வதற்கான ஒற்றுமையை உருவாக்குவதற்கு' பதிலாக, மீண்டும் உருவாக்கப்படவேண்டும்" போன்றவை *வாட்ச்மெனின்* வெளிப்படுத்தும் இயல்பாக இருக்கிறது என குளோக் குறிப்பிட்டார். படிப்பவர்கள் "அதை இரக்கமற்றதாகவும் உறுதியாகவும் உள்ள ஒரு விசயம் என நினைத்து விட்டு விடுவார்கள்" என கிப்பன்ஸ் கூறினார், அவரது பார்வையில் தொடர் "எல்லாவற்றையும் விட சூப்பர் ஹீரோக்களின் மிகவும் மகிழ்ச்சிகரமான கொண்டாட்டமாக இருந்தது" எனவும் அவர் கூறினார்.
# வாட்ச்மென்

## குறிப்புதவிகள்

- ஈரி, மைக்கேல்; ஜியார்டனோ, டிக். *டிக் ஜியார்டனோ: சேஞ்சிங் காமிக்ஸ், ஒன் டே அட் எ டைம்* . டூமாரோஸ் பப்ளிஷிங், 2003.
- குரோயன்ஸ்டீன், தியரி. *த சிஸ்டம் ஆப் காமிக்ஸ்* . யுனிவர்சிட்டி பிரஸ் ஆஃப் மிஸ்ஸிஸிப்பி, 2007.
- ஹார்வே, ராபர்ட் சி. *தி ஆர்ட் ஆப் த காமிக் புக்: ஆன் ஆஸ்தடிக் ஹிஸ்ட்டரி* . யுனிவர்சிட்டி பிரஸ் ஆஃப் மிஸ்ஸிஸிப்பி,1996.
- க்ளாக், ஜியோஃப். *அவ் டு ரீட் சூப்பர்ஹீரோ காமிக்ஸ் அண்ட் ஒய்* . காண்டினியம், 2002.
- சாபின், ரோஜர். *காமிக்ஸ், காமிக்ஸ் அண்ட் கிராபிக் நாவல்ஸ்* . பாய்டன் பிரஸ், 1996; 2001.
- சாலிஸ்பரி, மார்க் (பதிப்பாசிரியர்). *ஆர்டிஸ்ட்ஸ் ஆன் காமிக்ஸ் ஆர்ட்* . டைட்டன் புக்ஸ், 2000.
- ரெனால்ட்ஸ், ரிச்சர்ட். *சூப்பர் ஹீரோஸ்: எ மாடர்ன் மைத்தாலஜி* . B. T. பேட்ஸ்ஃபோர்ட் லிமிட், 1992.
- தாம்சன், லெயின். "டிகண்ஸ்ட்ரக்டிங் த ஹீரோ". *காமிக்ஸ் ஆஸ் பிலாசபி* . ஜெஃப் மெக்லாலின் (பதிப்பாசிரியர்). யுனிவர்சிட்டி பிரஸ் ஆஃப் மிஸ்ஸிஸிப்பி, 2005.
- ரைட், பிராட்ஃபோர்ட் டபள்யூ. *காமிக் புக் நேசன்: த டிராண்ஸ்பர்மேசன் ஆப் யூத் கல்ச்சர் இன் அமெரிக்கா* . ஜான்ஸ் ஹாப்கின்ஸ், 2001.
- எகோ, அன்பெர்ட்டோ *எஸ்ஸே: த மைத் ஆப் சூப்பர்மேன்* , 1972, ASIN B0007BV3CG
# இரத்தப் புற்றுநோய்

நோயாற்றல் வேதிம மருத்துவம், கதிர்வீச்சு மருத்துவம்மிலக்குசார் மருத்துவம், எலும்புநல்லி பதிலியாக்கம் போன்ற முறைகளின் தேவைப்படும் சேர்மானவழிகளில் செய்யப்படுகிறது. மேலும் ஆதரவும் அக்கறையும் மிகுந்த கவனிப்பும் கூடுதல்லாகத் தேவைப்படுகிறது. சில வகை வெண் குருதிக்கலப் புற்றுகளை மிகவும் கவனமாகக் காத்திருந்து கையாலப்பட வேண்டியனவாக உள்ளன. முதல்தர நாடுகளில் 15 அகவைக்கும் குறைந்த சிறுவர்களின் பிழைப்பு வீதம் இந்நோயின் வகையைப் பொறுத்து 60% , ஏன் 90% அளவினும் கூடுதலாக உள்ளது.  
2015 ஆம் ஆண்டில் குருதிவெண்புற்று உலகளவில் 2.3 மில்லியன் மக்களுக்கு ஏற்பட்டு, அவர்களில் 353,500 பேர் இறந்துவிட்டனர். 2012 ஆம் ஆண்டில் புதிதாக இந்நோய் 352,000 பேருக்கு ஏற்பட்டது. இந்நோய் சிறுவர்களிலேயே பரவலாக ஏற்படுகிறது; இவர்களி நான்கில் மூன்று பகுதியினருக்கு கடும் நிணநீர்முகை குறுதிப் புற்ரே பெரிதும் தாக்குகிறது. இந்நோய் வளர்ந்த நாடுகளிலேயே பரவலாக ஏற்படுகிறது.
# இரத்தப் புற்றுநோய்

## வரலாறு

வெண் குருதிக்கலப் புற்று 1827 இல் உடற்கூற்றியலாளரும் அறுவை மருத்துவருமான ஆல்பிரெடு ஆர்மாந்து உலூயிசு மரீ வெல்பியூவால் முதன்முதலில் விவரிக்கப்பட்டது. நோயியலாளர் விர்ச்சோவால் 1845 இல் மேலும் முழுமையான விவரம் தரப்பட்டது. விர்ச்சோவின் கண்டுபிடிப்புக்குப் பிறகு பத்தாண்டுகள் கழித்து,நோயியலாளர் பிரான்சு எர்னெசுட்டு கிறித்தியான் நியூமன் வெண் குருதிக்கலப் புற்று நோயாளியின் எலும்புநல்லி இயல்பான சிவப்பு நிறத்துகுப் பதிலாக " அழுக்குப் பசுமஞ்சள் நிறத்தில்" இருப்பதைக் கண்டுபிடித்தார்ரிந்தக் கண்டுபிடிப்பால் நியூமன் வெண் குருதிக்கலப் புற்று நோயாளியின் இயல்புக்கு மாறான குருதிநிலைக்கு எலும்புநல்லி சிக்கலே காரணம் எனும் முடிவுக்கு வந்தார்.  
வெண் குருதிக்கலப் புற்று 1900 இல் இருந்து தனிநோயாக அல்லாமல் நோய்க்குழுவாகக் கருதப்படலானது. பூசுட்டன் நகரைச் சார்ந்த் நோயியலாளர் சிட்னி பார்பெர் 1947 இல் பழைய செய்முறைகளின்வழி, சிறாரின் கடும் வெண் குருதிக்கலப் புற்று நோயைப் போலிக் அமில பாவனையுடாக ஆற்றலாம் என நம்பினார். இம்முறையில் கடும் வெண் குருதிக்கலப் புற்று நோயுள்ள பல சிறுவர்களின் எலும்புநல்லி அறிகுறைகள் மேம்படுவதைக் கண்ணுற்றார்; ஆனால், அவர்களின் புற்றுநோய் ஆறாமல் உள்ளதையும் அறிந்தார்ரிதனால், மேலும் பல செய்முறைகல் மேற்கொள்ளப்படலாயின.  
கடும் வெண் குருதிக்கலப் புற்று நோயாற்ற, 1962 இல் ஆய்வாளர்கள் எமில் பிரீய்ரீக்கும். எமில் மூன்றாம் பிரீயும் வேதிம மருத்துவம் சார்ந்த சேர்மான முறையைப் பயன்படுத்தி முயன்றனர். சிலர் இம்முறையில் வெற்றியோடு நோயாற்றப்பட்டு நெடுநாள் உயிர்வாழ்ந்தனர்.
# இரத்தப் புற்றுநோய்

## வகைப்பாடு

### முந்துநிலை வெண் குருதிக்கலப் புற்று

- பெயர்நிலை எலும்புநல்லிproliferative நோய் அல்லது பெயர்நிலை வெண்குருதிப் புற்று என்பது புற்றல்லாத பெருங்கலக்கரு முகைகளின் இயல்பற்ற உயிர்ப்படி வளர்ச்சியால் உருவாகிறது. இந்நொய் டவும் நோய்த்தொகை உள்ள்வர்களிடமும் அதையொத்த மரபியல் மாற்றங்கள் உள்ளவர்களிடமும் மட்டுமே உருவாகிறது. இது கருவிலோ பிறந்ததுமோ குழந்தைகளில் உருவாகி மூன்று மாதங்களில் , ~10% நேர்வுகளில், பெருங் கருக்கல முகை வெண்குருதிப் புறாக வளர்கிறது. பெயர்நிலை எலும்புநல்லியக வெண்குருதிப் புற்று என்பது எலும்புநல்லியக வெண்குருதிக்கலப் புற்றின் முந்துநிலையாகும்.
# இரத்தப் புற்றுநோய்

## காரணங்கள்

பல்வேறுவகை வெண்குருதிப்புற்றுகள் எதற்குமான அறியப்பட்ட தனிக் காரணம் எதுவுமில்லை. அறிந்த சில காரணங்களும் பொதுவாக தனியர் எவராலும் கட்டுக்குள் கொண்டுவர இயலாதவை என்பதாடு அவை சிலவகை புற்றுகளுக்கே பொருந்துவனவாக அமைகின்றன. பெரும்பாலான வெண்குருதிப் புற்றுகளுக்கான காரணம் ஏதும் இதுவரை அறியப்படவில்லை. பல்வேறு வெண்குருதிப் புற்றுகளுக்கு பல்வேரு காரணங்களேஉள்ளன.  
பிற புற்றுகளைப் போலவே, வெண்குருதிப் புற்றும் மரபனில் உள்ள உடலவகை உயிர்க்கல சடுதிமாற்றங்களாலேயே ஏற்படுகின்றன. சில சடுதிமாற்றங்கள் புற்றாக்கிகளை முனைப்போடு இயக்குவதாலோ அல்லது புற்றடக்கும் மரபீனிகளைச் செயலறச் செய்வதாலோ உயிர்க்கல இறப்பு நிகழ்வை குலைத்தோ அல்லது உயிர்க்கலப் பிரிவாலோ வேறுபடுத்தலாலோ வெண்குருதிப் புற்றை கிளர்த்துகின்றன. தானாகவே தோன்றும் அல்லது மின்னணுவாக்கக் கதிர்வீச்க்கு ஆட்பட்டோ அல்லது புற்றாக்கப் பொருள்களுக்கு ஆட்பட்டோ தோன்றும் சடுதிமாற்றங்களாலும் வெண்குருதிப் புற்று உருவாகலாம்.  
அகவை முதிர்ந்தவருக்கான கரணங்களாக, இயற்கையான அல்லது செயற்கையான மின்னணுவாக்கக் கதிர்வீச்சு, மாந்த டி-நிணநீர்க்கல நச்சுரியித் தொற்றுக்கள், சில வேதிமங்கள், குறிப்பாக பென்சைன் போன்றவை அல்லது முன்பிருந்த புற்று நோய் இழையங்களுக்காக அளிக்கப்பட்ட கார அமிலமாக்கும் வேதி மருத்துவம் ஆகியவை அடங்கும். அகவை முதிர்ந்தவரில் புகையிலைப் பயன்பாடு, கடும் எலும்புநல்லி வெண்குருதிப் புற்றை வளர்க்கும் இடரைச் சற்றே உயர்த்தும் வாய்ப்பை ஏற்படுத்துகிறது.  
சில நேர்வுகளில், கருத்தரித்த வெண்குருதிப் புற்றுள்ள தாயிடம் இருந்து வென்குருதிப் புற்று குழந்தைகளுக்குக் கடத்தப்படுவது அறிவிக்கப்பட்டுள்ளது.
# இரத்தப் புற்றுநோய்

## காரணங்கள்

### கதிர்வீச்சு

அணுக்கரு உலை நேர்ச்சிகள்(விபத்துகள்) வெளியிடும் எலும்பணுகி எனப்படும் சுட்டிரான்சியம்-90 (Sr-90) கதிர்வீச்சு விலங்குகளில் எலும்புப் புற்றுக்கும் வெண்குருதிப் புற்றுக்குமான இடரை மிகுவிப்பதால் இந்நிலை மாந்தருக்கும் ஏற்படும் வாய்ப்புள்ளது.
# இரத்தப் புற்றுநோய்

## காரணங்கள்

### மரபியல் நிலைமைகள்

சிலர் வெண்குருதிப்புற்று உருவாவதற்கான மரபியல் ஏற்பாடுகளைக் கொண்டுள்ளனர். இம்மரபியல் நிலைமையை குடும்ப வரலாற்றின்வழியும் இரட்டைப் பிறப்பினர் ஆய்வுவழியும் அறியலாம்.  
நாட்பட்ட எலும்புநல்லி வெண்குருதிப்புற்று பிலடெல்பியா குறுமவகத்தோடு உறவுள்ளதாக அமைகிறது; இந்நோயுள்ள 95% பேர் பிலடெல்பியா சடுதிமாற்றத்திக் கொண்டுள்ளனர். என்றாலும், இந்நிலைமை பிற வெண்குருதிப்புற்றுகளிலும் காணப்பட்டுள்ளது.
# இரத்தப் புற்றுநோய்

## காரணங்கள்

### மின்னணுவாக்கமுறாத கதிர்வீச்சு

மின்னணுவாக்கமுறாத்ஹ கதிர்வீச்சு வெண்குருதிப்புற்றை உருவாக்குகிறதா இல்லையா என்பது பற்றிய ஆய்வு பல பத்தாண்டுகளாகவே நடந்துவருகிறது. பன்னாட்டுப் புற்றாய்வு நிறுவனப் பணிக்குழு மின்னாக்கம், மினசெலுத்தம், மின்பகிர்மான அமைப்புகள் உருவாக்கும் நிலைமின், மீத்தாழ் அலைவெண் மின்காந்த ஆற்றல் சார்ந்த தரவுகளை மீள்பார்வையிட்டது. அவர்கள் மீத்தாழ் அலைவெண் மின்காந்தப் புலங்களின் உயர்செறிவு சில நேர்வுகளில் சிறுவர்களுக்கு வெண்குருதிப்புற்றை உருவாக்குதலுக்கான சான்றுகள் மிகவும் அருகியே அமைகின்றன எனும் முடிவுக்கு வந்துள்ளனர்.
# இரத்தப் புற்றுநோய்

## நோயாற்றுதல்

வெண்குருதிப்புற்று நோயின் பல வகைகளுக்கு மருந்து வழியே மருத்துவம் அளிக்கப்படுகிறது. சில வகைகளுக்கு கதிர்வீச்சு மருத்துவமும் அளிக்கப்படுகிறது. சில நேரங்களில் எலும்புநல்லி மாற்றறுவையும் நோயாற்றப் பயன்படுகிறது.
# இரத்தப் புற்றுநோய்

## நோயாற்றுதல்

### கடும் நிணநீர்முகை வெண்குருதிப் புற்றுநோய்

கடும் நிணநீர்முகை வெண்குருதிப் புற்றின் மேலாண்மை எலும்புநல்லிக் கட்டுபாட்டிலும் முற்றுடல் நோயைத் தீர்ப்பதிலும் நெறிப்படுத்தப்படுகிறது. கூடுதலாக, வெண்க்ருதிப் புற்றைத் தவிர்க்கும் மருத்துவம் வெண்குருதிக்கலங்கள் உடலின் பிற களங்களை அடையாமல் பார்த்துக் கொள்ளவேண்டும்; குறிப்பாக, மைய நரம்பு மண்டலத்தை அடையாமல் பார்த்துக் கொள்ளவேண்டும். எடுத்துகாட்டாக, அடிமுதுகு முள்ளெலும்புத் துளைகளை ஒவ்வொரு மாதமும் இட்டு வெண்குருதிக் கலங்கள் பரவாமல் பார்த்துக் கொள்ளவேண்டும். பொதுவாக இவ்வகை புற்றுக்கான மருத்துவம் பின்வரும் பல கட்டங்களில் மேற்கொள்ளப்படுகிறது:  
- * தூண்டுமுறை வேதிம மருத்துவம்* எலும்புநல்லியை மீட்கிறது. அகவை முதிர்ந்தவர்களுக்கு, கடைபிடிக்கும் செந்தர தூண்டல் திட்டங்களில் பிரெடுனிசோன் (prednisone), வின்கிரிசுட்டைன் (vincristine), ஆந்திராசைக்ளின் (anthracycline) ஆகிய் மருந்துகள் அடங்கும்; பிற மருந்துதரும் திட்டங்களில் எல்- அசுப்பராகினேசு (L-asparaginase) அல்லது சைக்ளோபாசுப்பாமைடு(cyclophosphamide) ஆகியன உள்ளடங்கும். குறைந்த இடருள்ள வெண்குருதிப் புற்றமைந்த சிறுவர்களுக்குக் கடைபிடிக்கும் செந்தர மருத்துவத்தில் வழக்கமாக பிரெடுனிசோன், எல்- அசுப்பராகினேசு, வின்கிரிசுட்டைன் ஆகிய மூன்று மருந்துகள் முதல் மாதத்தில் தரப்படுகின்றன.
- * திரள்நிலை மருத்துவம்* அல்லது * செறிநிலை மருத்துவம்* எஞ்சியுள்ள வெண்குருதிக்கலங்களை நீக்கத் தரப்படுகிறது. இம்மருத்துவத்தில் பலவகை அணுகுமுறைகள் உள்ளன. இம்முறையில் மருந்துகள் உயரளவில் தருவதோடு, பல்மருந்தூட்ட முறையும் சில மாதங்கள் வரை பின்பற்றப்ப்படுகிறது. தாழ்நிலை அல்லது சராசரி இடர் உள்லவர்களுக்கு மெத்தாட்ரெக்சேட்டு அல்லது 6-மெர்க்காப்ட்டோபியுரைன் போன்ற வளைசிதைமாற்றத் தடுப்பு மருந்துகள் தரப்படுகின்றன. உயரிடர் உள்ளவர்களுக்கு மருந்தளவு கூட்டப்படுவதோடு மருந்தெண்ணிக்கையும் கூட்டப்படுகிறது.
- * மைய நரம்பு மண்டல முன்தடுப்பு முறை* எனும் தடுப்பு மருத்துவம் மூளையிலும் மைய நரம்பு மண்டலத்திலும் பரவாமல் தடுக்க உயரிடர் வாய்ந்தவர்களுக்குத் தரப்படுகிறது. இம்முறையில் கதிர்வீச்சு மருத்துவம் தலையைச் சுற்றிலும் தரப்ப்படும் அல்லது முதுகுநாணில் நேரடியாக மருந்துகளோ ஏற்றப்படும்.
- * பேணுதல் மருத்துவம்* ஒருமுறை நோய்மீளப் பெற்றவர்களுக்கு நோய் மீளாதிருக்க வேதிம மருத்துவ முறையில் மருந்துகள் தந்து நோயாற்றப்படுகிறது. இம்முறையில் குறைந்த அளவிலேயே மருந்துகள் மூன்றாண்டுகள் வரையிலும் கூடத் தரப்படுகின்றன.
- உயரிடர் வாய்ந்த அல்லது நோய்மீட்சியுற்றவர்களுக்கு , * மாற்றுமரபியல் எலும்புநல்லி பதிலீடு* எனும் மாற்றுமுறையே உகந்ததாக அமைகிறது.
# இரத்தப் புற்றுநோய்

## நோயாற்றுதல்

### நாட்பட்ட நிணநீர்ம வெண்குருதிப் புற்றுநோய்(சிஎல்எல்)

#### மருத்துவம் செய்ய முடிவெடுத்தல்

குருதியியலாளர்கள் நாட்பட்ட நிணநீர்க்கல வெண்குருதிப்புற்றை நோயாற்ற முனையும்போது நோய்க்கட்டம், தனியருக்கு நோய் விளைவித்துள்ல அறிகுறிகள் இரண்டையும் கருதுகின்றனர்ரிந்நோய்க்கு ஆளாகும் பெருவாரியான மக்கள் தாழ்நிலை நோய்க்கட்டத்திலேயே விளங்குகின்றனர். இவர்களை நோயை ஆற்றுதல் அரியத்ஹாகவே உள்ளது. மிகவும் முதிர்நிலைச் சிக்கல்களைக் கொண்ட தனியர்களே நோயை ஆற்று மருத்துவத்தால் நல்ல பலன்களப் பெறுகின்றன. பொதுவாக, மருத்துவம் செய்ய வேண்டியதற்கான சுட்டிகளாக பின்வருவன அமைகின்றன:  
- குருதிப் புரதம் குறைதல் அல்லது குருதித் தட்டங்களின் எண்ணிக்கை குறைதல்
- நோய் வளர்கட்டத்துக்கு முன்னேறல்
- வலிமிக்க, நோயோடு உறவுள்ள நிணநீர்க்கணு, மண்ணீரலின் மிகைவளர்ச்சி
- நிணநீர்க்கலங்களின் உருவாக்கம் உயர்தல்
# இரத்தப் புற்றுநோய்

## நோயாற்றுதல்

### நாட்பட்ட நிணநீர்ம வெண்குருதிப் புற்றுநோய்(சிஎல்எல்)

#### நோயாற்றும் அணுகுமுறை

பெரும்பாலான நாட்பட்ட நிணநீர்க்கலப் புற்றுகளை முற்றிலுமாக நோயாற்றல் அரிதாகவே உள்ளது; எனவே, நோயை முழுமையாக ஆற்றுவதை விட, பல ஆண்டுகள் வரை நோயைத் தணிப்பதிலேயே கவனம் செலுத்தப்படுகிறது. இதற்கான முதன்மை வேதிம மருத்துவம் அதன் பன்முகச் சேர்மானங்களாலேயே மேற்கொள்ளப்படுகிறது. நோயாற்ற, குளோராம்புசில்(chlorambucil) அல்லது சைக்ளோபாசுப்பாமைடு(cyclophosphamide) தருவதோடு உடன் பிஎர்டுனிசோன்(prednisone) அல்லது பிரெடினிசோலோன்(prednisolone) போன்ற இயக்க ஊக்கி நீர்மங்கள் ஆகியனவும் தரப்படுகின்றன.ஈயக்க ஊக்கி நீர்மங்களின்(corticosteroid) பயன்பாடு, இப்புற்று சார்ந்த, சில தானே நோயெதிர்க்கும் நோய்களை அடக்கிவைக்கும் கூடுதல் நன்மைகளைத் தருகிறது. இத்தகைய தானே நோயை எதிர்க்கும் நோய்களில் தன் நோயெதிர்ப்புக் குருதிச்சிதைவுச் சோகை அல்லது கரண்மிலி குருதித் தட்டக்குறை அடங்கும். எதிர்ப்புதரும் நேர்வுகளில், தனி முகமை மருத்துவ முறைகள் பயன்படுகின்றன. இதற்குப் புளூடாரபைன்(fludarabine), பென்ட்டோசுட்டேட்டின்(pentostatin), அல்லது கிளாடிரிபைன்(cladribine) போன்னுட்கருவன் வகை மருந்துகள் வெற்றிகரமாகத் தரப்படுகின்றன. நல்ல உடல்கூறுள்ள இளையோருக்கு முற்றிலுமாக நோயகற்ற, மாற்று மரபன்வழி அல்லது தன்னின ஒட்டுவழி எலும்புநல்லி மாற்றறுவை அல்லது பதிலீடு மேற்கொள்ளப்படுகிறது.
# இரத்தப் புற்றுநோய்

## நோயாற்றுதல்

### கடும் எலும்புநல்லியக வெண்குருதிப் புற்றுநோய் (ஏஎம்எல்)

கடும் எலும்புநல்லி வெண்குருதிப்புற்று நோயாற்ற பல்வேறு புற்றெதிர்ப்பு மருந்துகள் நல்ல விளைவுகளை ஈட்டுகின்றன. நோயாற்றுதல் நோயாளியின் அகவையைப் பொறுத்தும் ஆட்பட்டுள்ள நோய்வகைகளைப் பொறுத்தும் மாறுகிறது. ஒட்டுமொத்தத்தில்லிதற்கான நோயாற்றும் செயல்நெறியாக, எலும்பு நல்லியை அல்லது முற்றுடல் நலத்தை நோக்கியதாக அமைகிறது. நோயோடு மைய நரம்பு மண்டலம் உள்ள்டங்கினால், அதற்கான சிரப்பு நோயாற்றும் முறைகளும் மேற்கொள்ளப்படவேண்டும்.  
பொதுவாக, தொடக்கநிலை வேதிம மருத்துவத்தின் தூண்டல் கட்டத்தில் பெரும்பாலான புற்றுநோய் மருத்துவர்கள் பல மருந்து சேர்மான முறையையே நம்பியுள்ளனர்.ஈத்தகைய பல மருந்துச் சேர்மான முறை வழக்கமாக தொடக்கநிலை நோய்த்தணிப்புக்கு உதவுவதோடு குறைவான இடருள்ள நோய்த் தடுப்புக்கும் உதவுகிறது. நோய் மீளாமல் இருக்க, * திரள்நிலை*, * பேணுதல் * மருத்துவ முறைகல் கடைபிடிக்கப்படுகின்றன.திரள்நிலை மருத்துவம் தூண்டல்முறை வேதிம மருத்துவத்தையே மீண்டும் தொடர்கிறது அல்லது கூடுதல் மருந்துகளைப் பயன்படுத்தி வேதிம மருத்துவத்தை செறிவாக்குகிறது. மாறாக, பேணுதல்முறை மருத்துவம் I தூண்டல் கட்டத்தில் தரப்பட்ட மருந்தளவுகளை விடக் குறைவாகவே பயன்படுத்துகிறது.
# இரத்தப் புற்றுநோய்

## நோயாற்றுதல்

### நாட்பட்ட எலும்புநல்லி வெண்குருதிப் புற்றுநோய்(சிஎம்எல்)

நாட்பட்ட எலும்புநல்லியக வெண்குருதிப்புற்றுகளுக்கான பலவகை நோயாற்ரல் முறைகள் உள்ளன; ஆனால், புதிதாக நோயறியப் பட்டவர்களுக்குப் பின்பற்றப்ப்படும் செந்தர நோயாற்றல் முறையாக, இமாட்டினிபு(imatinib) (கிளீவெக்) தருதலே அமைகிறது. பெரும்பாலான புற்றுத்தடுப்பு மருந்துகளோடு ஒப்பிடும்போது, இம்முறையில் அரிய பக்க விளைவுகலே ஏற்படுவதோடு இதை வீட்டிலேயே வாய்வழியாகவும் உட்கொள்ளலாம். இம்முறை குறைந்தது ஐந்தாண்டுகள் வரை 90% மக்களுக்கு நோயத் தணிக்க அல்லது கட்டுபாட்டுக்குள் வைக்க உதவுகிறது,  
**உகந்த நோயாற்றுதல் அணுகுமுறை**  
மருத்துவம் தேவைப்படும் நோயாளிகள் வழக்கமாக ஒரு வார காலத்திற்கு ஒவ்வொரு நாளும் கிளாடிரிபைன் மருந்து உட்செலுத்தப்படலாம் அல்லது தோலுக்கு அடியில் ஒரு ஊசிவழி உட்செலுத்தப்படலாம்; அல்லது ஆறு மாதங்களுக்கு, ஒவ்வொரு நான்கு வார கால இடைவெளியிலும் பெண்டோசுட்டாட்டின் குருதிகுழல் வழியாகச் செலுத்தலாம். பெரும்பான்மையானவர்களில், ஒரு முறை இந்த மருத்துவத்துக்கு ஆட்படுவதே நீண்ட காலத்திற்கு நோயைக் குறைத்து விடுகிறத.  
மற்ற மருத்துவங்களில், ரிடுக்சிமாப் மருந்தை உட்செலுத்துதல் அல்லது தானே இண்டர்ஃபெரான்-ஆல்ஃபா ஊசி போட்டுக் கொள்ளுதல் ஆகியவை உள்ளடங்கும். குறைந்த அளவு நோயாளிகளில், மண்ணீரலை அகற்றுதலும் பலனளிக்கலாம். மற்ற நோய்த்தணிப்பு முறைகள் முதலில் பின்பற்றபடுவதில்லை, காரணம் அவை வெற்றி பெறும் வீதம், கிளாடிரிபைன் அல்லது பெண்டோசுட்டாட்டினை விடக் குறைவாகவே உள்ளது.
# இரத்தப் புற்றுநோய்

## நோயாற்றுதல்

### டி- உயிர்க்கல முந்துநிலை நிணநீர்ம வெண்குருதிப் புற்றுநோய் (டி-பிஎல்எல்)

மிகவும் அரிதானதும், முனைப்பானதும் சராசரியாக ஒரு வருடம் அல்லது அதற்கும் குறைவாகவே உயிர் பிழைக்கும் வாய்ப்பைக் கொண்டுள்ள இவ்வகை வெண்குருதிப் புற்றுநோயாளிகளில் பெர்ம்பாலானவருக்கு உடனடி மருத்துவம் தேவைப்படும்.  
இந்நோய்க்கு மருத்துவம் செய்வது மிகக் கடினம். காரணம் தற்போது கிடைக்கப் பெறும் பெரும்பான்மையான வேதிம மருத்துவ மருந்துகளுக்கு இது சரியாகத் துலங்கி, நோயாற்றுவதில்லை.
# இரத்தப் புற்றுநோய்

## நோயாற்றுதல்

### பற்கள்

பல்மருத்துவத்துக்கு முன் நோயாளியின் உடலியல் மருத்துவரைக் கலந்துகொள்ளவேண்டும். பல்மருத்துவம் வேதிம, கதிர்வீச்சு மருத்துவத்துக்கு முன்னரே மேற்கொள்ளப்படல் வேண்டும். நோயில் இருந்து மீன்டவர்களுக்கு இயல்பான பல்மருத்துவ முறையைக் கையாளலாம்.
# இரத்தப் புற்றுநோய்

## முன்கணிப்பு

மருத்துவ வெற்றி நோயாளி அகவையையும் வெண்குருதிப் புற்றின் வகையைப் பொறுத்தும் அமைக்கிறது. வள்ர்ந்த உலகில் விளைவுகள் நன்றாக உள்ளன.
# இரத்தப் புற்றுநோய்

## நோய்ப்பரவல்

உலகளவில் 2010 இல் தோராயமாக 281,500 பேர் வெண்குருதிப் புற்றால் இறந்துள்ளனர்.> 2000 ஆம் ஆண்டில் தோராயமாக 256,000 பேர் சிறுவர்களும் அகவை முதிர்ந்தவர்களும் ஏதாவதொரு வெண் குருதிப் புற்று நோய்க்கு ஆபட்டனர். இவர்களில் 209,000 இறந்துவிட்டனர். இது அந்த ஆண்டில் புற்றால் இறந்த 7 மில்லியன் பேரில் 3% ஆகும்.அனைத்து நோய்களாலும் இறந்தவர்களில் 0.35% ஆகும்.
# இரத்தப் புற்றுநோய்

## நோய்ப்பரவல்

### ஐக்கிய அமெரிக்கா

ஐக்கிய அமெரிக்காவில் 245,000 பேர் ஏதாவதொரு வெண்குருதிப் புற்றால் இறந்துள்ளனர். இவர்களில் மீள நோயுற்றவர்களும் முற்றிலும் நலமடைந்தவர்களும் அடங்குவர்றீறப்பு வீதம் 1975 முதல் 2011 வரை ஒவ்வோராண்டும் 0.7% வீத அளிவில் தொடர்ந்து சிறுவர்களில் ஏற்பட்டுள்ளது. இங்கு 2008 ஆம் ஆண்டில் தோராயமாக 44,270 பேருக்கு புதிய புற்றுநோய் கண்டறியப்பட்டுள்ளது. இத்தொகை எளிய அடிப்படைக் உயிர்க்கலவகையையும் தோல் புறணிப் புற்றுவகையையும் சேர்க்காமல் பிற புற்றுவகைகளில் 2.9% ஆகவும் அனைத்துக் குருதிப் புற்றுகளிலும் 30.4% ஆகவும் அமைகிறது.  
சிறுவர்களைத் தாக்கும் புற்று வடிவங்க்ளில், மூன்றில் ஒரு பங்கு கடும் நிணநீர்முகை வெண்குருதிப்புற்றே மிகப் பரவலாக அமைகிறது. சிறுமிகளை விட இது ஆண்சிறுவர்கலையே பெரிதும் தாக்குகிறது; கருப்பு அமெரிக்கச் சிறுவர்களை விட வெள்ளை அமெரிக்கச் சுறுவர்களையே இது கூடுதலாகத் தாக்குகிறது.  
பெண்களைவிட ஆண்களே வெண்குருதிப்புற்று நோய்க்கு பேரளவில் ஆட்படுவதோடு நோயால் இறந்துவிடுகின்றனர். 30% அளவுக்கும் கூடுதலான ஆண்களே பெண்களை விட வெண்குருதிப் புற்றுக்கு ஆட்படுகின்றனர்a.
# இரத்தப் புற்றுநோய்

## நோய்ப்பரவல்

### ஐக்கிய இராச்சியம்

ஐக்கிய இராச்சியத்தில் ஒட்டுமொத்தமாக, வெண்குருதிப் புற்று 11 ஆவதாக மிகவும் பரவலாக இறக்கும் புற்றாகும்( 2011 இல் 8,600 பேர் இந்நோயால் இறந்ததாகக் கண்டறியப்பட்டது); அனைத்துவகைப் புற்றுகளாலும் மிகப் பரவலாக இறந்தவர்கள் 9 ஆவதாக அமைகின்றனர்(2012 இல் 4,800 பேர் இவ்வகையில் இறந்துள்ளனர்).
# இரத்தப் புற்றுநோய்

## சமூகமும் பண்பாடும்

சுசான் சோந்தாகு கூற்றுப்படி, இருபதாம் நுற்றாண்டு புனைகதைகள் குருதி வெண்புற்றைக் காதல்புனைவுக்குப் பேரளவில் உருக்கமான நிகழ்ச்சிகளை அமைக்கப் பயன்படுத்துகின்றனர். இந்நோயுள்ள இளைஞர் அகாலத்திலேயே வெள்ளந்தியாக இன்பியல் முடைவை அடையும் தூய நோயாக இதைப் படம்பிடிக்கின்றனர், எனவே,என்புருக்கி நோய்க்குப் பின் பயன்படுத்தும் பண்பாட்டு வாரிசாக அமைகிறது. இதற்கு முன் இத்தொற்றுநோய் கண்டறியாதபோது என்புருக்கி நோயே இந்தகனவுலகை ஆட்கொண்டிருந்தது. குருதிவென் புற்றுக் கனவுலகப் புதினமாக 1970 ஆம் ஆண்டைய காதல்கதை எனும் புதினம் விளங்கிஅது.  
அமெரிக்காவில் இந்நோய்க்கு ஓர் ஆண்டில் 5.4 பில்லியன் டாலர்கள் செலவாகிறது.
# இரத்தப் புற்றுநோய்

## ஆராய்ச்சி

குருதி வெண்புற்றுக்கான காரணங்கள், நோய்நிலவல், நோயறிதல், நோயாற்றல், நோய் முன்கணித்தல் தொடர்பாக கணிசமான ஆராய்ச்சிகள் மேற்கொள்ளப்பட்டுவருகின்றன. தொடர்ந்து எப்போதுமே நூற்றுக் கணக்கான மருத்துவ ஆய்வுகள் திட்டமிட்டு நடத்தப்படுகின்றன. இவ்வகையிலான ஆய்வுகள் திறனுள்ள நோயாற்றல் முறைமைகள், நோயாற்றலுக்கான இன்னும் சிறந்த முறைமைகள், நோயாளிகளின் வாழ்க்கைத் தரத்தை உயர்த்தும் வழிகள் அல்லது நோயின் கடுமையைக் குறைப்பதற்கான உகந்த கவனிப்பு, நோயாற்றிய பின்னான கவனிப்பு எனப் பல பிரிவுகளிலும் கவனம் செலுத்துகின்றன.  
பொதுவாக, குருதி வெண்புற்று ஆராய்ச்சிகள் மருத்துவமனை/செயல்முறை ஆராய்ச்சிகள், அடிப்படை ஆராய்ச்சிகள் என இருவகைப்படும். மருத்துவமனை/செயல்முறை ஆராய்ச்சிகள் பொதுவாக உடனடியாக பயன்கொள்ளும் வகையில் வரையறுத்து புது மருந்தகளைக் கையாளுவதற்கேற்ப நோயாய்வில் கவனத்தைக் குவிக்கின்றன. மாறாக,காடிப்படை அறிவியல் ஆராய்ச்சிகள் நெடுநோக்கிலேயே நோயாய்வை மேற்கொள்கின்றன. இவை ஒரு குறிப்பிட்ட புற்றாக்கி, ஆய்வக நிலைமைகளில் குருதிப் புற்று மாற்றங்களை எப்படி தனி உயிர்க்கலங்களில் உருவாக்குகின்றன அல்லது நோய் வளர்ச்சியின்போது குருதிப் புற்றுக் கலங்களில் எப்படிப்பட்ட மரபன்மாற்றங்களைப் புற்றாக்கிகள் விளைவிக்கின்றன என்பன போன்ற ஆய்வுகளை மேற்கொள்கின்றன. இந்த இரண்டாம் வகை ஆராய்ச்சிகள் பொதுவாக, நோயைத் தீர்ப்பதற்கான உடனடி நடைமுறைப் பயன்பாடுகளை நோக்கியமைவதில்லை.  
நடப்பில் மரபன் மருத்துவ முறை தற்போது நோயாற்ர மேற்கொள்ளப்படுகிறது. இதுபோன்ற ஓர் அணுகுமுறையில் மரபனைத் தீருத்திய டி-உயிர்க்கலங்கள் புற்றுக்கலங்களைத் தாக்கியழிக்க பயன்படுத்தப்படுகிறது. இவ்வகை உயிர்க்கலங்கள் புற்று எதிர்ப்பொருள் ஏற்பி டி-உயிர்கலங்கள் அல்லது கார் (CAR) டி-உயிர்க்கலங்கள் எனப்படுகின்றன. 2011 இல், அதாவது மருத்துவம் மேற்கொண்ட ஓராண்டுக்குப் பிறகு, மிக முன்னேறிய நாட்பட்ட நிணநீர்க்கல குருதிவெண் புற்றுள்ள மூவரில் இருவர் புற்று நோயற்றிருத்தல் அறிவிக்கப்பட்டது; அதேபோல, 2013 இல் கடும் நிணநீர்க்கல குருதிவெண் புற்றுள்ள ஐவரில் மூவர் ஐந்து மதங்களில் முதல் இரண்டாண்டு வரை புற்றுநீக்கம் பெற்றிருதமை அறிவிக்கப்பட்டது. இதற்குப் பிறகு நிகழ்த்திய பலவகைக் கார் டி-உயிர்க்கலவகை ஆய்வுகள் வெற்றியோடு மேற்கொள்ளப்பட்டன. 2018 ஆம் ஆண்டில் இரண்டு கார் டி-உயிர்க்கல மருத்துவங்களுக்கு உணவு, மருந்து ஆட்சித் துறை ஒப்புதல் அளித்துள்ளது. கார்-டி உயிர்க்கல மருத்துவம் கணிசமான பக்க விளைவுகளையும் கார்-டி உயிர்க்கலங்களின் இலக்காக அமையும் எதிர்ப்பொருள் இழப்பையும் விளைவிக்கிறது. இது பொதுவாக நோயை மீட்டுவிடும் இயங்கமைப்பாகிறது.
# இரத்தப் புற்றுநோய்

## கருத்தரித்தல்

குருதி வெண்புற்று கருத்தரிப்பின்போது மிக அருகியே, குறிப்பாக 10,000 பேரில் ஒருவருக்கே ஏற்படுகிறது. கருவழிவையும் பிறவிநிலைக் குறைபாடுகலையும் தவிர்க்க, கடும் வெண்குருதிப் புற்றுக்கு உடனடியான, முனைப்புமிக்க நோயாற்றல் நுட்பத்தை வழக்கமாகக் கையாளவேண்டும்; இதற்குச் சிறப்பாக, வளர்ச்சிக் கூருணர்வு மிக்க முதல் மும்மாதப் பருவத்தில் வேதிம மருத்துவம் பயன்படுத்தப்படுகிறது.
# குடற்காய்ச்சல்

**டைஃபாய்டு காய்ச்சல்** என்பது, ***சால்மோனெல்லா* டைஃபி** அல்லது பொதுவாக **குடற்காய்ச்சல்** என்று அழைக்கப்படும் ஒரு வகையான நோய் ஆகும். உலகம் முழுவதும் பொதுவாக, நோய்த் தொற்றால் பாதிக்கப்பட்ட நபரின் மலத்தினால் அசுத்தமாக்கப்பட்ட உணவு அல்லது தண்ணீரை உட்கொள்ளுவதால் இது பரவுகின்றது. பின்னர், இந்த நுண்ணுயிரி (பாக்டீரியா) கிருமி, குடல் சுவரைத் துளைத்து நுழைந்து இரத்த விழுங்கணுக்களினால் விழுங்கப்படுகிறது. *சால்மோனெல்லா* டைஃபி, இன்னும் சரியாக *சால்மோனெல்லா என்டெரிக்கா என்டெரிக்கா* டைஃபி, இதற்குப் பிறகு அழிக்கப்படுவதை எதிர்க்கும் வகையில் தனது வடிவத்தை மாற்றிக் கொண்டு விழுங்கணுக்களில் தங்குவதற்கு ஏற்றால் போல மாறிவிடுகிறது. இதனால் அவை காம்ப்ளமெண்ட் மற்றும் நோயெதிர்ப்பு பதிலளிப்பு, பிஎம்என், ஆகியவற்றால் அழிக்க முடியாத அளவிற்குத் தடுப்பாற்றல் கொண்டதாக ஆகிவிடுகிறது. விழுங்கணுக்களினுள் இருக்கும் போது நிணநீர்ச்சுரப்பி கணுக்கள் மூலமாக கிருமி பரவத் தொடங்குகிறது. இதன் மூலம் அவற்றிற்கு நுண்வலையக தோலிய மண்டலம் (ரெடிகுலோஎண்டோதிலியல்) மற்றும் உடம்பின் மற்ற பல பாகங்களைச் சென்றடைய வழி கிடைக்கிறது. இந்த உயிரினம் அதனுடைய புறச்சுற்று இழைகளால் நகரக்கூடியதாக இருந்து ஒரு கிராம்-எதிர்மறை சிறிய கோலுருக்கிருமியாக இருக்கிறது. இந்த நுண்ணுயிரி மனித உடல் வெப்பநிலையில் சிறந்து வளர்கிறது.
# குடற்காய்ச்சல்

## அறிகுறிகள்

குடற்காய்ச்சல் இருந்தால், மெதுவாக அதிகரிக்கும் காய்ச்சல், அதிகப்படியாக வியர்த்தல், இரைப்பை குடலழற்சி மற்றும் இரத்தம் வராத வயிற்றுப்போக்கு ஆகியவை காணப்படும். சில நேரங்களில் தட்டையான இளஞ்சிவப்பு நிறப் புள்ளிகள் கொண்ட படைகள் காணப்படலாம்.  
பொதுவாக, சிகிச்சை அளிக்கப்படாத குடற்காய்ச்சலின் போக்கு, ஒவ்வொன்றும் சுமார் ஒரு வாரம் நீடிக்கக் கூடிய நான்கு தனிப்பட்ட நிலைகளாகப் பிரிக்கப்படுகிறது. முதல் வாரத்தில் மெதுவாக அதிகமாகும் காய்ச்சலோடு குறை-இதயத் துடிப்பு (பிராடிகார்டியா), உடல் சோர்வு, தலைவலி மற்றும் இருமல் ஆகியவை இருக்கும். நான்கில் ஒருவருக்கு, மூக்கில் இருந்து இரத்தம் வரும் (எபிஸ்டேக்ஸிஸ்) மற்றும் அடி வயிற்று வலி இருக்கக் கூடிய வாய்ப்பும் உண்டு. ல்யூகோபினியா அதாவது சுற்றுகின்ற இரத்த வெள்ளை அணுக்களின் எண்ணிக்கை குறைதலும் ஈஸினோபீனியா, மற்றும் வடிநீர்ச்செல்லேற்றம், ஆகியவற்றுடன் ஒரு நேர்மறை டையசோ எதிர்விளைவு மற்றும் *சால்மனெல்லா டைஃபீ* அல்லது *பாராடைஃபீக்கு* இரத்த வளர்சோதனைகள் நேர்மறை முடிவுகளைக் காண்பிக்கின்றன. முதல் வாரத்தில் செய்யப்படும் வீடால் சோதனை எதிர்மறையாக இருக்கும்.  
தொற்றின் இரண்டாவது வாரத்தில், நோயாளி டிகிரி செல்ஸியஸ் செல்லும் உயர்வெப்பக் காய்ச்சலில் குப்புறப் படுத்துக் கிடப்பார். மேலும் இருதட்டலையுடன் கூடிய குறை இதயத் துடிப்பு (நாடித்துடிப்பு பிரிதல்) ஆகியவை காணப்படும். உளக்குழப்பம் அடிக்கடி இருக்கும், அவ்வப்போது சாந்தமாகவும், சில சமயம் எரிச்சலுடனும் காணப்படுவர் இந்த உளக்குழப்பத்தின் காரணமாக குடற்காய்ச்சலுக்கு “பதற்றக் காய்ச்சல்” என்ற பெயரும் வழங்கப்படுகிறது. மூன்றில் ஒரு பங்கு நோயாளிகளுக்கு அடிவயிற்றிலும், மார்பின் அடியிலும் இளஞ்சிவப்பு (ரோஸ்) புள்ளிகள் தோன்றும் நுரையீரலின் அடியில் கீச்சொலி இருக்கும். அடி வயிறு விரிவடைந்து கீழ் வலது புறத்தில் அடியில் வலியோடு இரைச்சலும் கேட்கும். இந்த நிலையில் வயிற்றுப் போக்கு ஏற்படலாம்: ஒரு நாளில் 6-8 முறை வரை வெளியேறுதல், பச்சை நிறத்தில் பட்டாணி ரசம் போன்ற ஒரு வாசனையுடன் இருக்கும். மலச்சிக்கலும் அடிக்கடி ஏற்படலாம். மண்ணீரல் மற்றும் நுரையீரல் விரிவடைந்தும் (ஹெபடோஸ்ப்ளனோமெகலி), மென்மையானதாகவும் இருக்கும். நுரையீரலில் அமில மாற்றங்களும் அதிகரிக்கும். இந்த கட்டத்தில் ஆண்டிO மற்றும் ஆண்டிH எதிர்பொருள்களுடனான வீடால் எதிர்விளைவு மிகவும் நேர்மறையாக இருக்கும். இரத்த வளர்சோதனைகள் சில நேரங்களில் இக்கட்டத்தில் தொடர்ந்து நேர்மறையாகவே இருக்கின்றன. (இந்த காய்ச்சலின் முக்கிய அறிகுறி என்னவென்றால், முதல் மற்றும் இரண்டாவது வாரத்தில் மதிய வேளையில் காய்ச்சல் அதிகமாவதாகும்.)  
குடற்காய்ச்சலின் மூன்றாவது வாரத்தில் பல வகையான பிரச்சனைகள் உருவாகலாம்.  
- நெரிசலான பெயர்ஸ் திட்டுகளில் ரத்தம் கசிவதனால் ஏற்படும் குடல் இரத்தக் கசிவு (ஹெமரிட்ஜ்); இது மிக ஆபத்தானதாக ஆகலாம் ஆனால் பொதுவாக உயிருக்கு பாதிப்பு ஏற்படுத்தாது.
- கடைச்சிறுகுடலில் (டிஸ்டல் இலியம்) குடல் துளையிடுதல்: இது மிகத் தீவிரமான பிரச்சனை மற்றும் பெரும்பாலும் உயிருக்கு ஆபத்தை ஏற்படுத்தக்கூடியது. இரத்தத்தில் நச்சுத்தன்மை அல்லது பரவலான வயிற்றழற்சி ஆகியவை ஏற்படும் வரை எந்த ஆபத்தான அறிகுறிகளும் இல்லாமலே இது ஏற்படும்.
- மூளையழற்சி
- மாற்றிடமேறிய சீழ்பிடித்த கட்டி, பித்தப்பை அழற்சி, இதய உள்ளுறையழற்சி மற்றும் எலும்பு அழற்சி
காய்ச்சல் அதிகமாக இருந்துகொண்டே இருக்கும் மற்றும் 24 மணி நேரத்தில் வெப்ப மாற்றங்கள் மிகக் குறைவாகவே இருக்கும். நீர் வற்றிப்போகும் காரணத்தால் நோயாளி மனக் குழப்பத்தோடு இருப்பார் (குடற்காய்ச்சல் நிலை). மூன்றாவது வாரத்தின் முடிவில் காய்ச்சல் குறையத் தொடங்குகிறது (டெஃபர்வெசன்ஸ்). இது நான்காவது மற்றும் ஐந்தாவது வாரத்திலும் தொடரும்.
# குடற்காய்ச்சல்

## நோய் அறுதியிடல்

ஏதாவது இரத்தம், எலும்புச் சோறு மற்றும் மல பரிசோதனை மற்றும் வீடால் சோதனை (O-சோமாடிக் மற்றும் H-கசையிழை ஆண்டிஜன் ஆகியவற்றிற்கு எதிரான சால்மோனெல்லா எதிர் பொருட்களின் தெரிவது) மூலம் நோய் கண்டறியப்படுகிறது. தீவிர தொற்று நோய்களில் மற்றும் அவ்வளவு செல்வமில்லாத நாடுகளில், வீடால் சோதனை மற்றும் இரத்த வளர்சோதனை முடிவுகளுக்காக காத்திருக்கும் போது, மலேரியா, பேதி அல்லது மூச்சுக்குழலழற்சி ஆகியவற்றை ஒதுக்கிய பிறகு, குளோராம்ஃபெனிசால் உடனான மருத்துவ சோதனை நேரம் பொதுவாக எடுத்துக்கொள்ளப்படும்.  
"குடற்காய்ச்சல்" (எண்டரிக் ஃபீவர்) என்ற சொல் குடற்காய்ச்சல் மற்றும் இணைகுடற்காய்ச்சல் இரண்டையும் குறிக்கிறது.
# குடற்காய்ச்சல்

## சிகிச்சை

எதிர்ப்புத்திறன் பொதுவாக இல்லாத போது சிப்ரோஃபுளோக்ஸாசின் போன்ற ஃபுளோரோக்யூனோலோன் சிகிச்சை தேர்ந்தெடுக்கப்படும். இல்லையெனில், செஃப்டிரியாக்ஸோன் அல்லது செஃபோடாக்ஸைம் போன்ற மூன்றாவது தலைமுறை, செஃபலோஸ்போரின் முதல் தேர்வாக இருக்கும். செஃபிக்ஸைம் என்பதும் பொருத்தமான வாய்வழி மாற்று மருந்தாகும்.  
குடற்காய்ச்சல் பெரும்பாலான நோயாளிகளில் உயிருக்கு ஆபத்தை ஏற்படுத்தாது. வளர்ந்த நாடுகளில் குடற்காய்ச்சலுக்கு சிகிச்சை அளிக்க ஆம்பிசிலின், குளோராம்ஃபெனிகோல், டிரைமீதோபிரிம்-சல்ஃபாமீதோக்ஸாசோல், அமோக்ஸிசைலின் மற்றும் சிப்ரோஃபுளோக்ஸாசின் போன்ற நுண்ணுயிர் எதிர் பொருள் மருந்துகள் உபயோகப்படுத்தப்படுகிறது. நுண்ணுயிர் எதிர் பொருள் மருந்துகளோடு ஏற்ற நேரத்தில் சிகிச்சை அளிப்பது நோயாளி இறப்பதற்கான விகிதத்தை சுமார் 1 சதவீதமாக குறைக்கிறது.  
சிகிச்சை அளிக்காமல் இருந்தால், குடற்காய்ச்சல் 3 வாரத்தில் இருந்து ஒரு மாதம் வரை இருக்கும். சிகிச்சை அளிக்கப்படாத நோயாளிகளில் 10 சதவீதத்திலிருந்து 30 சதவீதம் வரையானவர்களுக்கு மரணம் ஏற்படுகிறது. ஆயினும் சில சமுதாயங்களில் நோயாளி இறப்பு விகிதம் 47 சதவீதம் வரைக் கூட இருக்கலாம்.
# குடற்காய்ச்சல்

## சிகிச்சை

### எதிர்ப்பாற்றல்

ஆம்பிசிலின், குளோராம்ஃபெனிகோல், டிரைமீதோபிரிம்-சல்ஃபாமீதோக்ஸாசோல் மற்றும் ஸ்ட்ரெப்டோமைசின் ஆகியவற்றிற்கு எதிர்ப்பாற்றல் இப்போது பொதுவாக இருப்பதால், கடந்த 20 வருடங்களாக இந்த மருந்துகள் முதல் நிலை சிகிச்சைக்காக உபயோகப்படுத்தப்படுவதில்லை. இந்த மருந்துகளுக்கு எதிர்பாற்றல் இருக்கும் குடற்காய்ச்சல் பலமருந்து எதிர் குடற்காய்ச்சல் என்றழைக்கப்படுகிறது. (MDR குடற்காய்ச்சல்).  
குறிப்பாக இந்திய துணைகண்டத்திலும், தென்கிழக்கு ஆசியாவிலும் சிப்ரோஃபிளோக்ஸாசின் எதிர்ப்பு, வளர்ந்து வரும் பிரச்சனையாக உள்ளது. தென் அமெரிக்கா, இந்தியா, பாகிஸ்தான், வங்கதேசம், தாய்லாந்து அல்லது வியட்னாம் ஆகிய நாடுகளில் இருந்து வரும் குடற்காய்ச்சல்களுக்கு சிப்ரோஃபிளோக்ஸாசின் மருந்தை முதல் நிலையாக உபயோகிப்பதை பல மையங்கள் தவிர்த்து வருகின்றன. இந்த நோயாளிகளுக்கு பரிந்துரைக்கப்பட்ட முதல் நிலை சிகிச்சை செஃப்டிரியாக்ஸோன் ஆகும். எதிர்பாற்றலுடைய மக்களில் செஃப்டிரியாக்ஸோன் மற்றும் ஃபுளோரோக்யூனோலோன் மருந்துகளை விட அசித்ரோமைசின் சிறப்பானது என்றும் பரிந்துரைக்கப்படுகிறது. செஃப்டிரியாக்ஸோனோடு ஒப்பிடும் போது அசித்ரோமைசின் நோய் மறுபடி தாக்குவதை கணிசமாகக் குறைக்கிறது.  
சிப்ரோஃபிளோக்ஸாசின் ஏற்புத்திறன் குறைகின்றதைப் பற்றிய பரிசோதனைக் கூட சோதனையில் ஒரு தனிப்பட்ட பிரச்சனை உள்ளது: தற்போதைய பரிந்துரைகள் என்னவெனில், தனிப்பாடுகள் ஒரே நேரத்தில் சிப்ரோஃபிளோக்ஸாசின் (CIP) மற்றும் நாலிடிக்ஸிக் அமிலம் (NAL) ஆகியவற்றிற்கு சோதனை செய்யப்பட வேண்டும். CIP மற்றும் NAL இரண்டிற்கும் உணர்திறன் உள்ள தனிப்பாடுகளை “சிப்ரோஃபிளோக்ஸாசின் உணர்திறன் உடையது” என அறிவிக்க வேண்டும் மற்றும் CIP உணர்திறன் உடைய ஆனால் NAL உணர்திறன் இல்லாதவற்றை “சிப்ரோஃபிளோக்ஸாசின் உணர்திறன் குறைவானவை” என்றும் அறிவிக்கவேண்டும். ஆயினும் 271 தனிப்பாடுகளில் பகுப்பாய்வு செய்த போது சிப்ரோஃபிளோக்ஸாசின் ஏற்புத்திறன் குறைபாடுள்ள 18% தனிப்பாடுகளை (MIC 0.125–1.0 மிகி/l) இந்த முறையில் கண்டுபிடிக்க இயலவில்லை. இந்த சிக்கலை எவ்வாறு தீர்ப்பது என்றும் தெரியாமல் உள்ளது. உலகில் (மேற்கத்திய நாடுகள் உட்பட) உள்ள பெரும்பாலான பரிசோதனை கூடங்கள் டிஸ்க் சோதனை முறையை நம்பி உள்ளன மேலும் அவைகளால் எம்ஐசி(MIC)க்காக சோதனை செய்யமுடியாது.
# குடற்காய்ச்சல்

## தடுப்புமுறை

குடற்காய்ச்சலை தடுக்க சுகாதாரம் மற்றும் சுத்தம் ஆகியவையே மிக முக்கியமான வழிகள் ஆகும். குடற்காய்ச்சல் விலங்குகளைத் தாக்காது ஆகையால் பரவுதல் மனிதர்களிடமிருந்து மனிதர்களுக்கு நடக்கிறது. மனித மலம் அல்லது சிறுநீர், உணவு அல்லது குடி நீரோடு தொடர்பு கொள்ளும் வகையில் உள்ள சூழ்நிலைகளிலேயே குடற்காய்ச்சல் பரவுகிறது. பாதுகாப்பான முறையில் உணவு தயார் செய்வது மற்றும் கைகளை சுத்தம் செய்வது ஆகியவை குடற்காய்ச்சலைத் தடுக்க மிகவும் முக்கியமானவையாகும்.  
குடற்காய்ச்சலைத் தடுக்க உலக சுகாதார நிறுவனம் தற்போது இரண்டு தடுப்பூசிகளை பரிந்துரைக்கிறது: இவை உயிருள்ள வாய்வழி TY21a தடுப்புமருந்து (*விவோடிஃப் பெர்னா* என விற்கப்படுவது) மற்றும் ஊசி மூலம் போடக்கூடிய குடற்காய்ச்சல் பாலிசாக்கரைட் தடுப்பூசி (சனோஃபி பேஸ்சரால் *டைஃபிம் Vi* என்றும் கிளாக்ஸோ சிமித்கிளைன் நிறுவனத்தால் *டைஃபெரிக்ஸ்* என்றும் விற்கப்படுகிறது). இரண்டும் 50 சதவீதத்திலிருந்து 80 சதவீதம் வரை தடுப்பாற்றல் உடையது மற்றும் குடற்காய்ச்சல் அதிகம் உள்ள நாடுகளுக்கு பயணம் செய்பவர்களுக்கு இவை பரிந்துரைக்கப்படுகிறது. புதிய முறைகள் கையாளப்பட முடியாத நாடுகளில் இன்னும் பழைய முழு-செல் தடுப்பு மருந்து புழக்கத்தில் உள்ளது, ஆனால் இந்த தடுப்பு மருந்து இப்போது பரிந்துரைக்கப்படுவதில்லை. இதற்கு உள்ள அதிகப்படியான பக்க விளைவுகளே இவை பரிந்துரைக்கப்படாததற்கான காரணமாகும். (முக்கியமாக ஊசி இடப்பட்ட இடத்தில் வலி மற்றும் வீக்கம்).
# குடற்காய்ச்சல்

## புறப்பரவியல்

வருடத்தில் 1.6 முதல் 3.3 கோடி வரையுள்ள நோயாளிகள், 5,00,000 முதல் 6,00,000 வரை மரணங்களை ஏற்படுத்தும் அதி-நோய்ப்பரவல் இடங்களில், குடற்காய்ச்சல் நோயை உலக சுகாதார நிறுவனம் மிகத் தீவிரமான பொது ஆரோக்கியப் பிரச்சனையாக அறிவித்துள்ளது. இந்நோய் குழந்தைகளையும் 5 முதல் 19 வயது வரை உள்ள இளம் வாலிபர்களையும் அதிகமாக தாக்குகின்றது.
# குடற்காய்ச்சல்

## வேற்றுப்பண்புடைய நன்மை

குடற்காய்ச்சலைப் போலல்லாமல் வேற்றுப்பண்புடைய நன்மை இருப்பதால் நீர்ப்பை இழைப்பெருக்கம் தற்போதைய அளவுகளுக்கு (UKவின் 1600ல் ஒருவருக்கு) உயர்ந்திருக்கலாமென்று எண்ணப்படுகின்றது. CFTR புரதமானது இரண்டு நுரையீரல்களிலும் குடலுக்குரிய மேலணியிலும் காணப்பட்டு, CFTR புரதத்தின் விகாரமான நீர்ப்பை இழைப்பெருக்க வடிவம், குடலுக்குரிய மேலணி வழியாக குடற்காய்ச்சல் நுண்ணுயிரி உடலுக்குள் செல்வதை தடுக்கிறது.
# குடற்காய்ச்சல்

## வரலாறு

### இந்த நோயால் பாதிக்கப்பட்ட பிரபலமானவர்கள்

இந்த நோயால் பாதிக்கப்பட்ட பிரபலமானவர்களில் சிலர்:  
- அபிகேல் ஆடம்ஸ், அமெரிக்காவின் இரண்டாவது அமெரிக்க முதல் பெண்மணி, ஜான் ஆடம்ஸின் மனைவி.
- சாக்ஸ்-கோபர்க்-கோதாவின் ஆல்பர்ட், பிரித்தானிய இளவரசர் துணைவர், ராணி விக்டோரியாவின் கணவர்
- எட்வார்ட் VII, பிழைத்துக்கொண்டார்
- லூயிசா மே ஆல்காட், லிட்டில் உமன் ரெகார்ட்ஸ் எழுதியவர், மருத்துவமனை ஸ்கெட்ச்சுகளின் மூலம் நோயைப் பற்றிக்கொண்டார்.
- சார்லஸ் டார்வின், இயற்கையாளர், HMS பீகிளோடு 1835ஆம் ஆண்டு சில்லி சென்ற போது நோய்த்தொற்று பெற்றார்
- யூஜீனியா டடோலினி, புகழ் பெற்ற இத்தாலிய பாடகர், 1872ஆம் ஆண்டு பாரிஸ் நகரில், இந்த நோயால் இறந்தார்.
- வில்லியம் வாலஸ் லிங்கன், அமெரிக்காவின் 16வது அதிபரான ஆபிரகாம் லிங்கன் மற்றும் மேரி டாட் லிங்கனின் மூன்றாவது மகன். பிப்ரவரி 20, 1862ல் இந்த நோயால் இறந்தார்.
# குடற்காய்ச்சல்

## வரலாறு

### இந்த நோயால் பாதிக்கப்பட்ட பிரபலமானவர்கள்

#### கற்பனை கதாப்பாத்திரங்கள்

- கில்பர்ட் பிளைத் (*ஆனி ஆஃப் கிரீன் கேபிள்ஸ்* தொடர்) எல்.எம். மோண்ட்கோமரியின் *ஆனி ஆஃப் த ஐலேண்டில்* குடற்காய்ச்சலால் இறக்கும் தருவாய்க்கு சென்றார்.
- வால்டர் பிளைத் (பிந்தைய *ஆனி ஆஃப் கிரீன் கேபிள்ஸ்* புத்தகங்களில் ஆனி மற்றும் கில்பர்ட் பிளைத்தின் மகன்) “ரில்லா ஆஃப் இங்கில்சைட்”ல் குடற்காய்ச்சலில் இருந்து தேறிக்கொண்டிருந்தார் மற்றும் அவர் WWI தொடங்கும் போது ஈடுபடாததற்கு இதுவும் ஒரு காரணமாகக் கூறப்படுகிறது.
- தாமஸ் மானின் நாவலான *பட்டன்புரூக்ஸில்* ஜோஹான் “ஹான்னோ” பட்டன்புரூக், குடற்காய்ச்சலால் இறக்கிறார் மற்றும் இந்த புத்தகத்தில் இந்த நோய் மற்றும் அதன் விளைவுகள் பற்றிய ஒரு பெரிய மருத்துவ விளக்கமும் அளிக்கப்பட்டது.
- ஜான் எச். வாட்சன் (ஷெர்லாக் ஹோம்சின் புகழ்பெற்ற நண்பர்) இந்தியாவில் குடற்காய்ச்சலால் இறக்கும் தருவாய்க்கு சென்றதால், இங்கிலாந்திற்கு திரும்ப சென்ற போது தான் துப்பறியாளர் ஹோம்சை சந்தித்தார்.
- *கான் வித் த விண்ட்* ஸ்கார்லட் ஓ'ஹாராவின் தாய் மற்றும் தங்கைகள்.
- சுத்ரீ என்ற பெயர் கொண்ட கார்மாக் மெக்கார்த்தி நாவலில் சுத்ரீ நாவலின் கடைசி பக்கங்களில் குடற்காய்ச்சலால் இறக்கும் நிலைக்குச் சென்றார்.
# அநுபூதி (நூல்)

**அநுபூதி (நூல்)** இத்தாலியில் வசிக்கும் ஈழத்து எழுத்தாளரான அருகன் என்பவரால் எழுதப்பட்டு, புதிய தலைமுறைச் சங்கத்தால் 2003 ஆம் ஆண்டு இத்தாலியில் வெளியிடப்பட்ட ஒரு நூல் ஆகும். இது பல கட்டுரைகளையும், கவிதைகளையும் கொண்டுள்ள ஒரு தொகுப்பு நூலாகும். இது மனிதன் தன்னை உணர்ந்து மனிதனாக வாழவேண்டும் என்ற நோக்கத்துக்காக எழுதப்பட்டது என இதன் பதிப்புரையில் கூறப்பட்டுள்ளது.  
இந் நூலில், இணைப்பு, பூஸ்பரிசம், ஒரு சில நிமிடங்கள், சாகடிக்கப்படும் சரித்திரம், தேசத்தின் புறத்திலும், ஆன்மீகப் பாதையும் ஆரோக்கிய வாழ்வும், உலகுக்கு உயிர் தந்த உத்தமர், உனக்குள்ளே, அவன்டத்திலும் ஈரமுண்டு, கவிஞரைப் பற்றி, தமிழ்த் தைத் திருவிழா, கரும் புலிகளின் இரும்பொலிகள். கடமையே கண்கண்ட் தெய்வம் ஆகிய கட்டுரைகளும், எண்ணங்களின் விம்பம் என்னும் கவிதைத் தொகுப்பும் அடங்கியுள்ளன.
# அநுபூதி (நூல்)

## வெளியிணைப்புகள்

- அநுபூதி